สวัสดีคะ คุณ ดิฉันมีลูกอายุ3เดือน24วันคะ คือ ลูกมีผดหรือผื่นที่แก้มทั้ง2ข้างมีเม็ดด้วยคะคะ ควรทาอะไรแก้ผดผื่นดีคะ
สวัสดีค่ะ ผดผื่นแดงที่แก้ม 2 ข้างในเด็กอายุ 3 เดือนอาจจะเกิดจาก ผดผื่นจากภูมิแพ้ผิวหนัง ผดร้อนจากเหงื่อหรือความอับชื้น ผื่นจากต่อมไขมันอักเสบ มักเป็นผื่นคราบมันสีเหลืองหรือเป็นขุยมันสีขาว บริเวณหนังศีรษะและใบหน้า หรือผื่นจากการติดเชื้อไวรัสที่ไม่จำเพาะเจาะจง การติดเชื้อแบคทีเรียที่ผิวหนัง หรือเป็นผลข้างเคียงจากการใช้ยา เป็นต้นเบื้องต้นใช้น้ำเปล่าสะอาดล้างภายนอก ทาครีมให้ความชุ่มชื้นได้หากผื่นมีลักษณะแห้งเป็นขุย ยังไม่แนะนำให้นำยาอะไรไปทาเองค่ะ ควรพบแพทย์เด็กเพื่อตรวจร่างกายให้แน่ชัดว่าเป็นการติดเชื้อหรืออักเสบ และรับยาให้ตรงกับโรค หากเป็นกลุ่มผื่นอักเสบ ควรได้ยาสเตียรอยด์ที่ความเข้มข้นต่ำมากๆ ทาบางๆเฉพาะที่เท่านั้นและใช้ภายใต้การดูแลของแพทย์